钦定古今图书集成/理学汇编/经籍典/第061卷 > 《周易通变》四十卷
## 钦定古今图书集成/理学汇编/经籍典/第061卷 > 《周易通变》四十卷

### 按行成自序图虽无文吾终日言而未尝离乎是盖天地万物之理尽在其中矣谓先天图也先生之学祖于象数二图其用皆起于交交则变矣象之变为

《交泰图》，体极于一十二万九千六百，而以八万六千
四百为用。在观物为以元经会，“以会经运，以运经世”
之数，其要则总于四象运行之一图。数之变为《既济
图》，体极于一十二万二千八百八十，而以三万四千
四十八为用。在观物为日月星辰、水火土石、声音律
吕倡和之数，其要则总于八卦变化之八图。四象运
“行者，天数也；八卦变化者，物数也。处乎其间，上以承
天，下以生物”者，地数也。故二者之用，全在卦气之一
图。以动植通数布为九位，中五斡旋，卦乃生焉。二百
五十六卦，会分十二，位分十六，具一十三万八千二
百四十之体，九万二千一百六十之用，而天之运行，
物之变化，自一至千八百万之数，皆在其中。衍而伸
之，逐类而长之，以至于坤之无极之数，阴阳之消息，
运世之否泰，人物之盛衰，可得而考矣。夫天垂象，河、
《洛》出图书，伏羲因之而画卦，伏羲之意，传天之意也。
先生之书，大率藏用，而示人以象数，实寓乎十四图。
先生之意，推明伏羲之意也。仆不自揆，辄敷演解释，
命曰《通变》，庶几学先天者得其门而入焉。

### 按张行成进易书状臣自成都府路钤辖司干办公事丐祠而归杜门十年著成述衍十八卷以明伏羲文王孔子三易翼元十二卷以明扬雄之易元包数

义三卷，以明卫元嵩之《易》；《潜虚衍义》十六卷，以明司
马光之《易》；《皇极经世索隐》二卷，《观物外篇衍义》九卷，
以明邵雍之《易通变》四十卷，取自陈抟至邵雍所传
先天卦数等四十图，敷演解释，以通诸《易》之变，始若
殊涂，终归一致。上件书七种，总二十六册，分九十九卷。谨随状上进以闻。